Nagyszentjánosiak mentették az autópályán rekedteket
A lakosság saját erejébõl több száz embert mentett ki pénteken az autópályáról, vitt biztonságos helyre, de Friderics Cecília polgármester szerint azok a falubeliek voltak az igazi hõsök, akik kilométerekre begyalogoltak a kocsisorok közé, hogy meleg ételt, teát vigyenek azoknak, akik az egész csütörtökrõl péntekre virradó éjjelt az M1-esen autójukban töltötték.
A faluvezetõ az úton rekedt ismerõseitõl, az ácsi és a banai polgármestertõl értesült pénteken hajnalban arról, mekkora a baj. Ekkor riadóztatta a helyieket. A település más akcióknál is önkénteskedõ lakósai közül pár óra alatt mintegy hetvenen álltak munkába, megszervezték a mentést. Az autópálya felhajtójánál, akit tudtak, munkagépekkel kiszabadítottak a hó fogságából. Egy mentõautót is. Terepjáróik segítségével lehozták a pályáról azokat, akik hajlandók voltak elhagyni jármûveiket. Volt olyan autó, amelynek utasait úgy tudták kimenteni, hogy az ajtók elõl ellapátolták a havat. Inzulint vittek egy cukorbetegnek, egy tíz hónapos csecsemõt úgy vittek a faluban, hogy már a kiszáradás határán volt.
Összesen 180 embert szállásoltak el péntekrõl szombatra virradó éjszakára. Az iskolában, az óvodában és otthonaikba is sok úton rekedtet befogadtak a nagyszentjánosiak. A községi konyhában gyorsan megszervezték a fõzést, de a helyiek saját élelmiszertartalékaikat is felajánlották, nem nézték, mi mennyibe kerül. Egy buszról 45 gyereket mentettek ki, budapestieket, akik sítáborból tartottak hazafelé.
- Most rengeteg köszönetnyilvánítást kapunk. Büszke vagyok a helyiekre, akik bizony elfáradtak, mire mindenki hazaindult tõlünk - mondta a polgármester és arról is beszámolt, hogy a helyi tehenészetbõl nem tudták elszállítani a tejet az útviszonyok miatt, így azt is az úton rekedtek kapták meg. Kétszáz kiló kenyeret is szétosztottak köztük, amit a szentiváni pékségtõl kaptak.
gyõri hírek havazás Nagyszentjános